
Lugejale 

Praegune aeg on minu jaoks üks tähendusrikkamaid terve aasta jooksul. Miks? Pole veel 
ju lund, pole helgust täis palgeid ega piparkoogihõngu ahjus. Ometi on väljas pime aeg, mis 
soodustab mõnusat üksiolekut raamatuga teetassi ääres. Pole kiusatusi, pole päikesest 
pakatavat eluenergiat ega ka väliselt ahvatlevat suveilma. Loodus justkui kutsub lihtsalt 
olema ja olemises peitubki ju see sügavaim rõõm. 

Kuna ammu pole ühenduses olnud, siis täna tekkiski mõte jagada just Sinuga kolme 
mõnusat ja lihtsat viisi, kuidas rahulikku ja ilusat advendiaega veeta. 
1. Teadvusta looduse rütmi ja ürita ka Sina aeg veidikeseks maha võtta. Rohkem lugeda, 
küünlavalgel iseenda seltskonda nautida ning kallima või sõbraga jalutada või koos kasvõi 
kuuma kakaod rüübata. Otsi see jõulurahu iseenda südamest üles ja lihtsalt ole, tunneta 
ning võta tavapärasest veidi vaiksemalt. Praegu on liiga ilus aeg, et sellest kiirustades 
mööda tormata. 
2. Naudi hetki oma lähedaste seltsis. Alati ei ole vaja midagi planeerida, organiseerida või 
super erilist teha. Jõulude ajal õpime märkama neid põgusaid, vägagi tavapäraseid hetki 
oma kallite seltsis, mida tihti muul ajal ei teadvusta. Üle pika aja, kui tempo on taas veidi 
vaiksem, saame tunda tõelist tänu. Tänu nende üle, keda võib-olla igapäevaselt ei näe, kuid 
kes on jõuluõhtul alati meie jaoks olemas- et meie tunneksime end hoituna, armastatud ja 
kaitstuna. Ole avatud oma tänuga ja jaga see kõigi osapoolte vahel lahkelt ära. Selles 
peitubki jõuluaja võlu. 
3. Anna südamest ja ainult seda, mis tundub sinule see õige. Kingihullus pole veel vist 
alanud, aga juba on tunda stressi ja ärevust teemadel, mis peaksid kulgema nii loomulikult 
ja ehedalt. Kellele palju ja mida kinkida? Kas osta või meisterdada? Kas üks korralik või 
palju väikseid? Need küsimused kummitavad paljusid ning on aeg visata see rämps peast 
välja ja keskenduda tundele, selle asemel, et luua välist rahulolu. Armastav pilk ja sõna on 
väärt rohkemgi kui tuhat üllatust ja kinki. Ärgem raisakem seda püha aega välisele, vaid 
toogem tähelepanu sinna, mis loob tõelist rõõmu- see peitub enda sisemuses. 
Ilusat advendiaega Sulle 


v Neinar Kudesita 


Hambaravi ja tinnitus 


Barry Keate 
hambaarst, Michigan, USA 


Esmapilgul võib tunduda imelik selline väide, et hambaravil võib olla mingit seost 
tinnitusega. Kuid kui vaadata asja lähemalt, ei olegi see nii võimatu. Hambaravi võib 
niihästi tekitada, võimendada, kui ka vähendada tinnitust. Kuidas? Aastate jooksul olen 
kuulnud palju lugusid sellest, kuidas peale hambaarsti külastamist on patsiendil tekkinud 
tinnitus. On mitmeid võimalusi selleks. Panin kokku mõned oma mõtted kuidas ja miks see 
võib juhtuda 

Igaüks, kes on viibinud hambaarsti vastuvõtul on tõenäoliselt kogenud ka puurimist, ilma 
milleta pole hambaarsti töö mõeldav. Veel hiljuti kasutati selleks suhteliselt aeglasi 
elektripuure, mis tekitasid patsiendi koljuluus üsna valju müra. Seda mitte ainult helina, vaid 
ka vibratsioonina, mis suundus koljuluu kaudu otse sisekõrva. See tekitab palju valjema 
heli, sest kui õhu kaudu edasikanduv heli kaotab ruttu oma esialgse intensiivsuse, siis 
luujuhtivuse korral ei sumbu heli ja kuulmisnärvid võtavad seda vastu vahetult. 

Mõnede raskemate operatsioonide, sealhulgas hamba väljatõmbamise puhul ja teistel 
juhtudel, kus puurimine on intensiivne ja pikemaajaline, võib tekkiv müra kahjustada 
otseselt sisekõrva. Kõrvatroppide kasutamine ei muuda asja, sest antud juhul ei summuta 
see luu kaudu liikuvat helilainet. Ei aita ka anesteesia, kuna ka teadvuseta olekus jätkub 
sisekõrva kahjustamine heliga. 

Dr. Jack Vernon, Oregoni Tervisekeskusest on uurinud tinnituse ja hambaravi omavahelist 
seost, soovitab hambaarstidel kasutada puurimisel viiesekundilist puurimistsüklit 
vaheldumisi kümnesekundilise vaheajaga. See vähendab kõrvakahjustuse riski oluliselt. 


Hambakivi eemaldamine ultraheliga 
See on teine küllaltki ohtlik tegevus, mis võib põhjustada tinnitust ja kuulmislangust. 
Kuna need vahendid töötavad sagedusel 12000 kuni 15000 Hz (hertsi), siis peab kõrv 
taluma kõrgetoonilist heli. Paljud patsiendid on kurtnud, et see on põhjustanud tinnitust. 
Paljud tehnikud eelistavadki selle kahjustuse vältimiseks kasutada mittemehaanilisi 
vahendeid. Olen ise teinud seda mitmeid aastaid ja mitte kunagi ei ole minu patsientidel 
tekkinud ühtegi kaebust. 


Hambaarstid ja tinnitus 


Mitte ainult patsiente ei ohusta tinnitus. Ka hambaarstid ise, kes puutuvad kokku päevast 
päeva körgetoonilise puurimisheliga, võivad selle tulemusena saada tinnituse või 
kuulmislanguse. Tõenäoliselt mõlemad. Hinnanguliselt esineb seda 30%-l hambaarstidest. 

2012. aastal viidi Itaalias läbi uuring arstide kuulmislanguse kohta. Selle tulemusena 
avastati, et hambaarstidel esines nii kuulmislangust, kui tinnitust 30%-l samas, kui 
üldarstidel oli seda vaid 15%-l. 

Eelpoolmainitud dr. Jack Vernon viis läbi küsitluse Oregoni, Washingtoni, Idaho ja Põhja- 
California hambaarstide keskel. Ta leidis, et kõik arstid, kes olid muretsenud oma kabinetti 
kiire puurmasina, mis sai kättesaadavaks 1955. aastal, kannatasid enamasti kuulmislanguse 
ja tinnituse all. 

"Suurem osa praegu kasutatavatest kiiretest hambapuuridest genereerivad luu kaudu 
edasikantavat heli isegi nii kõrges vahemikus nagu 90 - 100 detsibelli", ütleb Robert Folmer, 
PhD kuulmislanguse ja hambaravi vahendite seose uuringu liider "See on samaväärne 
muruniiduki või muu elektrilise tööriista poolt tekitatud heliga, mis on piisavalt tugev, et 
põhjustada kuulmiskahjustusi aja jooksul." Ükski 54 hambaarstikoolist, mis soovitab 
õpilastel kanda kuulmiskaitseid, ei ole seda muutnud kohustuslikuks. 


Põletikuline tarkusehammas 

Põletikuline mädanik, kus kahjustatud koepiirkond on tervest eraldatud sidekoelise kihnu 
ehk kapsliga. Abstsess ehk mädapõletik põhjustab valu ning palavikku, haigusilmingud 
olenevad sellest, millisesse keha piirkonda abstsess on tekkinud. 

On teada, et hamba abstsess või selle poolt mõjutatud tarkusehambad võivad põhjustada 
tinnitust. Sellisel juhul peab hambaarst olema teadlik selle ravivõimalustest. Selline tinnitus 
võib aja jooksul tasapisi vaibuda ka iseenesest. 


Sunnitud asend 

Kõik, kes on külastanud hambaarsti, teavad, et patsiendi asend toolis ei ole kaugeltki 
mugav. Küllaltki kaua tuleb viibida asendis, mis sobib küll hambaarstile, kuid mitte 
patsiendile. Selle puhul pingestuvad tahtmatult õla- ja kaelalihased, mis loob soodsa 
tingimuse tinnituse võimendumiseks. 


Amalgaamplommid 

Hambaravis kasutatud amalgaamplomme nimetatakse tavaliselt "höbeplommideks." Kuid 
need sisaldavad umbes 50% elavhõbedat ja ainult umbes 25% - 35% hõbedat. Elavhõbe on 
neurotoksiin, mis viib paljude neuroloogiliste probleemide, sh kuulmislanguse ja tinnituseni. 
Amalgaamplommide ohutusest on räägitud palju. Ameerika Hambaarstide Liit kinnitab, et 
nad on inertsed ja ohutud. Kuid paljud teadlased on leidnud vaieldamatuid tõendeid, et need 
täidised väljutavad elavhõbedaauru ja inimesed hingavad seda, mille tulemusel see imendub 
kehasse. 


Maailma Terviseorganisatsiooni arvestuste kohaselt oleks lubatav kogus 
elavhõbedaaurusid, mida inimene võib taluda, umbes 7,5 mikrogrammi päevas. Paljud 
teadlased arvavad, et isegi see lubatud kogus on liiga suur. 

Autori loal tõlkinud Heinar Kudevita 


Küsi minult 
kuidas mul läheb. 
Küsi uuesti, 
kui ma vastan vaid: "Hästi." 
Küsi nii, et sa näed, 
kui ma ei vaata sulle otsa. 
kui ma otsin tühje sõnu 
valgetelt seintelt. 


Küsi nii, nagu 
tõesti tahaksid teada, 
kuidas mul läheb, 


sest ma ei tea seda 
vist isegi, 
ehkki just sinule 
tahaksin kõige rohkem rääkida, A 


kuidas mul läheb. 
N 

ELINA SALMINEN 


Laulja Ryan Adams räägib 


Laulja Ryan Adams kritiseerib Sidney taipamatut publikut, kuna nende lakkamatu 
pildistamine tekitas tal haigushoo. 


Rick Feneley, 24. juuli, 2015 


Laulude kirjutamine tähendab, et sul on veel usku inimlikkusesse, räägib Ryan Adams. 
Kuid tema usk sai suure pettumuse osaliseks, kui fännid tema palvetest hoolimata kasutasid 
välklampe pildistamiseks, ehkki ta oli mõni minut varem palunud seda mitte teha. 


Muusik ja laulja Ryan Adams kohtas Sydneys Enmore Teatris kõige taipamatumat 
publikut, kes pidevalt jätkasid välklampide kasutamist hoolimata sellest, et ta oli vahetult 
enne kontserdi algust teatanud, et ta põeb geneerilist haigust, mille haigushood võivad 
sähvivate välklampide toimel vallanduda. 


Ameerika rokklaulja ja kantrilaulude esitaja kannatab sisekõrva funktsionihäirete - 
Meniere i haiguse all, mis väljendub tinnituse, pearingluse ja iiveldusena. Olukord võib 
võimenduda vilkuva või ka punase LED-valguse puhul. Pealtvaatajaid hoiatatakse tema 
kontsertide puhul alati ette, et nad teaksid hoiduda välklampidega pildistamisest. 

Aga sellel kontserdil, neljapäeva õhtul, esinedes täissaali ees oma ansambliga, märkas 
Adams ühte naist, kes istus esiridades, kasutavat väga tihti oma kaamerat, mille infrapunane 
valgus ja välklamp teda segas. 40-aastane laulja pöördus otseselt naise poole, paludes tal 
katta oma kaamera punane valgus kinni teibiga, mida ta ka pakkus. 


Kui publik rõkkas vaimustusest, taipamata, millest jutt käib (saal on väga suur), teatas 
Adams, et see ei ole tema jaoks sugugi naljakas ja kordas oma pakkumist, katta kinni segav 
valgus, lisades lühidalt, kuidas see teda segab. 


Hiljem, kui show oli lõppenud, kurtis Adams, et see oli tema kõige taipamatum publik, 
sest lisaks juba mainitud naisele vähemalt paarkümmend inimest oli trüginud lausa lava ette 
ja pildistanud teda sealt kasutades seejuures välklampe ka peale selle, kui ta oli selgitanud 
oma olukorda. 


Inglise keelest tõlkinud Heinar Kudevita 


Toit ja Meniere'i haigus 


Mida süüa Meniere i haiguse puhul? 


Meniere i haigus on sisekõrva olukord, mis põhjustab uimasust, pearinglust ja tinnitust. 
Rahvusvaheline kuulmispuude ja muude kommunikatsioonivaeguste instituudi poolt 
avaldatud statistika näitab, et rohkem kui 600 000 inimest USA-s vanuses 40 - 60 aastat, 
kannatab mõne sellise puude all. Ravi on tihtipeale üsna puudulik ja komplitseeritud. 
Toiduvalikul on otsustav roll sümptomite leevendamises. Tavaliselt ei piira selline dieet 
inimese igapäevast menüüd kuigi oluliselt, kuid seejuures tuleb siiski järgida mõnigaid 
reegleid. 


Eelistame värskeid toite 


Töödeldud ja pakitud valmistoidud võivad tekitada ebasoovitavaid nähtusi - pearinglust ja 
tinnitust, kui need sisaldavad inimorganismile sobimatuid aineid. Antud juhul tavaliselt 
säilitusainena tuntud naatriumglutamaati. Selle liigne sisaldus organismis võib suurendada 
sümptomite esinemist. Kodusvalmistatud toitude puhul on võimalik oluliselt parandada 
nende kvaliteeti jättes mõne maitseaine lisamata ja suurendades teiste osa toidu maitse 
parandamiseks. Jälgides maitseinete pakenditel olevat sisaldusainete nimekirja on võimalik 


valida neist sobivamaid, mis kokkuvõttes võib tunduvalt vähendada Meniere'i haiguse 
sümptomeid või paremal juhul koguni kaotada need. 

Liigne veepeetus võib osaliselt põhjustada Meniere'i haigust. Kui teie organism ei väljuta 
vett piisavalt, võib see mõjutada rõhku sisekörvas, mis omakorda võib põhjustada 
peapööritust, uimasust ja tasakaaluprobleeme. Naatriumil, mis on tavalise söögisoola 
tähtsaim komponent, on omadus hoida vedelikku organismis. Valige puu-ja köögivilju, mis 
ei sisalda soola. Kui te valmistate toitu, valige sellised, mis ei vaja palju või üldse soola. 
Loputage konserveeritud köögiviljad enne tarbimist, et eemaldada üleliigne naatrium. 
Sellisel juhul toimib organismi loomulik vedeliku eemaldamine takistusteta. Asjatundlik arst 
või dietoloog on võimelina andma soovitusi, milline on hädavajalik naatriumi osa 
organismis. Seda soovitatud päevast kogust ei tohiks nimetamisväärselt ületada. 


Kaaliumirikkad toidud 


Vedelikupeetuse puhul kirjutab arst tavaliselt välja vedelikku eemaldavad ravimid - 
diureetikumid. See vähendab oluliselt vedelikku organismis ja sellega ka sisekõrvas. Kuid 
sellega kaasneb ka oht, et lisanenud urineerimisvajaduse tõttu organismis jääb puudu 
vajalikku kaaliumit, mis on elutegevuseks oluline. Kaaliumipuuduse puhul koged väsimust, 
lihased võivad krampi tõmbuda, süda hakkab puperdama ja võib esineda uimasust. Seetõttu 
on oluline süüa võimalikult palju kaaliumi sisaldavaid toiduaineid. Kaaliumi soovituslik 
kogus ööpäevas on 4700 milligrammi. Kõige rikkalikumalt on kaaliumi banaanides, 
maguskartulis (bataadis), valgetes ubades, avokaados, maitsestamata jogurtis. Eriti suur 
kaaliumisisaldus on spinatis - kuni 840 milligrammi ühe tassitäie kohta. 


Kofeiinivaba menüü 


Paljud inimesed on sõltuvuses kohvist ehk täpsemalt selles sisalduvast kofeiinist. Kuid 
kofeiinil on otsene seos tinnituse ja Meniere i haigusega. Kofeiinivaba menüü ei tähenda 
tingimata, et loobuma peaks kohvist, mustast teest ja tumedast šokolaadist täielikult. Siiski 
on Oluline piirata nende tarbimist võimaluse piirides. Sama käib ka alkoholi kohta. Kasutage 
seda vaid harva ja võimalikult väikestes kogustes. 


Motteid Meniere ist 


Räägime Meniere'i haigusest. Mitte tiksikasjust. Selleks on palju erinevaid veebilehekülgi, 
mida külastada. Ma räägin sellega elamisest. Mida tähendab vaikides kannatamine ning 
sellega kaasnevad hirmud ja pettumused. 

Kui teil on see haigus, siis teate seda juba isegi. Kui elate kellegagi koos või töötate koos 
kellegagi, kellel see on, ei pruugi te isegi teada, et ta on haige. 

Mõnikord võid kellegi otsa vaadata ja öelda, et midagi on temaga valesti. Meniere'i 
haigusega ei saa sellest aru. Need inimesed võivad ühel minutil end hästi tunda ja järgmisel 
hetkel olla väga haiged. 

Minuga oli nii. Enamik inimesi ei uskunud, et minuga on midagi valesti. Jah, te ei tohiks 
lasta teiste inimeste ütlemistel või arvamustel end häirida, kuid seda on lihtsam öelda kui 


teha. 
Kannatada vaikides? Kuid see on ainult suhteline mõiste. Kui sul on tinnitus, siis ei ole sul 
vaikust........ mitte kunagi. Tinnitus on pidev. Minu oma on nii vali, et mind peab kogu aeg 


ümbritsema mingi reaalne müra, mis tinnituse kataks. Kas olete kunagi sisse lülitatud 
teleriga magama jäänud ja ärganud valju ja tüütu kohina peale, kui saated on lõppenud? 
Mõned on kindlasti. Esimene reaktsioon on telekas välja lülitada. Aga mis siis, kui te ei 
saaks seda välja lülitada......... mitte kunagi????? Minu tinnitus ei ole küll teleka kohin, kuid 
sama häiriv. 

See on sarnane sellega, mida paljud inimesed kogevad. Kui teil ei ole tinnitust, prooviga 
seda heli kuulata ja oletada, kuidas see teile pikapeale mõjub.. Kas te tahaksite seda pidevalt 
kuulda? See võib iseenesest ajada hulluks! 

Sisekõrv on nii õrn struktuur (ühendatud ajuga), et kui selles tekib mingi rike, võib see 
hävitada kogu keha. Pearinglus, iiveldus, kurtus, tinnitus, väsimus, peavalud, 
tasakaaluhäired, keskendumisvõimetus on vaid mõned probleemid, mida see võib 
põhjustada. 

Need probleemid võivad tulla ja minna mis tahes tüüpi intervalliga. See mõjutab inimesi 
väga mitmel erineval viisil. Ma ei üritaks arvata, kui palju depressiooni, ärevust ja 
võimalikke enesetappe see põhjustada võis. 

See kõlab päris haletsusväärselt. Kuid viimane asi, mida enamik meist soovib, on 
haletsus! Natuke haigusest arusaamist ja veidi kannatust. Tahame ikka väga elada 
produktiivset elu. Võimalikult aktiivseks jäämine on füüsilise ja vaimse tervise jaoks üks 
parimaid asju. 

Mis on selle loo mõte.. võite küsida? Kui keegi, keda tunnete, on põhimõtteliselt aus 
inimene, siis uskuge teda, kui ta ütleb, et midagi on valesti. Aastaid polnud mul õrna aimugi, 
mis mul viga on. Hakkasin kahtlema enda terves mõistuses. Mu naine, mõned sõbrad ja 
sugulased ning õnneks ka minu arst uskusid mind. Ja see on muutnud minu elu 
elamisväärseks. 


Ratsutamine kustutas 58-aastase Pirkko Meniere'i haiguse sümptomid: 
"Hobune õpetas mind usaldama iseennast" 


Täiskasvanuna ümber häälestatud ratsutamisharrastus muutis 58-aastase Pirkko Kivikari 
elu ja sundis Meniere’i haiguse sümptomid kaduma. Samal ajal õpetasid tema uued 
kaaslased — hobused Ukko ja Samppa teda uskuma oma võimetesse. 

“Kümme aastat tagasi olin just oma praeguse abikaasa juurde kolinud ja pidasime koos 
alpakafarmi. Samal ajal hakkasid mul ilmnema ebamäärased sümptomid, kuid ma ei 
pööranud neile alguses tähelepanu. Näiteks tundusid mu kõrvad kohati täiesti umbes olevat. 
Ükspäev tekkis mul tallis tohutu iiveldus ja oksendasin lõpmatuseni. Ma ei osanud aru 
saada, kuidas ma nii kiiresti muutunud olen. Kogu ruum pöörles mu silmis ja mul oli raske 
oma ennast natukenegi liigutada. 

Seekordne haigushoog möödus mõne tunniga. Pärast seda aga hakkasid nad regulaarselt 
tulema. Kahtlustasin mõnda tõsist haigust ja pöördusin arsti poole. Muuhulgas pandi 
tähele, et vasaku kõrva kuulmine on halvenenud. Pidin mitu kuud läbima erinevaid 
analüüse, enne kui sain diagnoosi: mul oli Meniere'i haigus. Sel hetkel oli teave 
kergenduseks. Meniere'i haigus põhjustab küll tasakaaluhäireid ja ebameeldivaid 
pearinglushooge, kuid see ei ole eluohtlik. 

Elu pidevate haigushoogude hirmus oli aga karm. Pidin oma tegevuse eelnevalt hoolega 
läbi mõtlema, mida teha saan ja kuhu minna võin. Ma ei saanud isegi rattaga sõita, sest ma 
ei suutnud enam tasakaalu hoida. Arst juhendas mind kodus tasakaaluharjutusi tegema. 
Kahjuks ei tundunud neist abi olevat. 


Vana hobi ärkab ellu 


Ühel päeval tekkis mul kummaine mõte, et mul on vaja hobust. Olin väikse tüdrukuna 
ratsutanud, aga hobi oli jäänud unustusse 25 aastaks. Tunne oli nii tugev, et mõne kuuga 
saime nelja-aastase soome hobuse Ukko. 

Pärast esimest tundi sõitmist nutsin pettunult. Teadsin, mida oleks pidanud tegema, aga 
mu keha ei kuuletunud mulle. Kui hobune tegi vähimagi liigutuse, hakkasin kohe alla 
libisema ja ma ei suutnud oma tasakaalu parandada. Sellest hoolimata jätkasin järgmisel 
päeval harjutamist. 

Juba esimesel kohtumisel tundus Ukko sõbraliku hobusena. Kolme kuuga tekkis meie 
vahel sügav side. Tindsin, et mul oli alguses erakordselt raske tasakaalu säilitada. Hobune 
tajus seda kuidagi ja peatus kohe, kui tundsin, et ma ei kontrolli enam oma kehahoiakut. 
Mul oli tõesti tunne, et minu hobune saab minu olukorrast aru ja aitab mind. See tekitas mu 
ellu kindlustunde, et tulen haigusega toime. 

Poole aastaga paranes tasakaal nii suurel määral, et ühel päeval märkasin, et pearinglus 
oli täielikult lakanud. Arst oli nõus sellega, et ma ei vaja enam meditsiinilist abi. Pikka aega 
tundsin end vabalt ja õnnelikuna. 


Ukko lahkub — saabub Samppa 
Eelmisel suvel kolisime abikaasaga uude koju ja pidime oma tallist loobuma. Otsustasin 


jätta Ukko tema treeneri, Terhi, talli, kus ta saaks jätkata erivajadustega ratsutajate 
abistamist. See aga tähendas, et mu lähiringkonnas ei olnud sobivat ratsahobust. 


Läks vaid paar nädalat, kui läheduses elanud sõbranna Marika pakkus mulle järsku enda 
Samppa-hobust ratsutamiseks. Nõustusin hea meelega ja olin pakkumise eest tänulik. Olin 
veendunud, et kõik, mida sa elus annad, tuleb sulle tagasi. Kui olin Ukko teistele abiks 
loovutanud, siis aidati nüüd mind ennast. 

Sain aga kiiresti aru, et Samppa on hoopis teistsugune ratsu kui Ukko. Ta oli väga õrna 
närvikavaga ja tema kontrollimine ratsaniku poolt ei meeldinud talle üldse. Kui tahan 
temaga sõita, pean õppima oma kontrollivajadust lõdvestama. 

Terve elu olen olnud üsna agar asju ette planeerima. Pärast haigestumist polnud see 
enam võimalik, kuid alles Sampaga sõites hakkasin lõõgastumist õppima. Ikka ja jälle olen 
märganud, et mõnikord tuleb otsustamine jätta teiste, antud juhul siis hobuse, hooleks. 
Samas olen õppinud, et elada saab ka ilma liigse kontrollita, lihtsalt teisi usaldades. 

Olen aru saanud, et inimesed (ja antud juhul ka loomad) tekivad õigel ajal kellegi ellu, et 
toetada, julgustada ja õpetada midagi, mis vajab veel õppimist. Ilma Meniere'i haiguseta ei 
oleks ma tõenäoliselt oma ammuunustatud hobi ellu äratanud. Läbi selle olen saanud palju 
rõõmu, edutunde ja uusi sõpru. Iga inimene või loom, kellega te oma hinge piisavalt seote, 
aitab teil elus edasi liikuda.” 


ETMÜ Põlvas 


19. novembril toimus Eesti Tinnituse ja Meniere'i Ühingu tinnitusealane loeng Põlvamaa 
Vaegkuuljate Ühingu ruumis Uus t. 2. Kuulama oli kogunenud arvukalt inimesi. 
Registreerimisleht näitas inimeste arvuks 45, kuid kuna viimased saabujad ei jõudnud 
ennast registreerida, siis võis hinnanguliselt olla tegemist umbes 60 inimesega. Suurem osa 
kohalviibijaist oli Põlvamaa Vaegkuuljate Ühingu liikmed, kuid nendele lisaks oli saalis ka 
külalisi Võrumaa Vaegkuuljate Ühingust ja huvitatuid, sest teade loengust oli avaldatud ka 
kohalikus ajakirjanduses. 


Meie õnneks oli võimalik kasutada ka dataprojektorit, mis lihtsustas ettekandeid ja muutis 
need publiku jaoks elavamaks. 

Kuna selleteemalist loengut ei ole Põlvas varem peetud, oli kuulajate huvi märgatav ja 
küsimusi esitati üsna palju. Mulje kohalesaabunud publikust ja nende huvist jäi meile, 
loengupidajatele, väga hea. Aitäh organiseerijatele! 


Kauneid Jõulupühi ja meeldivat aastavahetust! 


— TERI FS 


